EkBass/fiwiki-20250220-pages-articles huggingface dataset:
Mana (albumi)

Mana on Anna Erikssonin yhdeksäs albumi, joka julkaistiin 27. maaliskuuta 2012. Se debytoi Suomen virallisen listan toisella sijalla ja pysyi listalla yhteensä 24 viikkoa. Albumi on myynyt kultalevyn oikeuttavan määrän. == Kappaleet == # # # # # # # # # == Arvostelut == * Soundi: == Lähteet == Luokka:Vuoden 2012 albumit Luokka:Anna Erikssonin albumit
Gloria (Anna Erikssonin albumi)

Gloria on Anna Erikssonin joulualbumi, joka julkaistiin 13. marraskuuta 2015. Se nousi ylimmillään Suomen virallisen listan sijalle 19, ja pysyi listalla yhteensä 7 viikkoa. == Kappaleet == # # # # # # # # # # # # # == Lähteet == Luokka:Vuoden 2015 joulualbumit Luokka:Anna Erikssonin albumit Luokka:Suomalaiset joulualbumit
Storytel

Storytel on älypuhelimelle tai tabletille ladattava digitaalinen kirjapalvelu, jonka kautta voi kuunnella ja lukea äänikirjoja ja e-kirjoja. Storytel- sovelluksen voi ladata iPhone- tai Android-laitteelle App Storesta tai Google Playsta. Storytel-kirjapalvelu toimii kuten Spotify tai monet muut digitaaliset suoratoistopalvelut. Kirjat voi striimata suoraan sovelluksessa tai ladata offline-tilaan, jolloin palvelua voi käyttää myös ilman internet- yhteyttä. Storytelin valikoimasta löytyy kirjallisuutta suomeksi, ruotsiksi, englanniksi, venäjäksi, espanjaksi ja italiaksi. Yli 200 000 tuotteen valikoimaan kuuluu kirjojen lisäksi podcasteja, kielten oppimateriaaleja ja ääniartikkeleja. Storytel julkaisee myös itse suoraan kuunneltaviksi kirjoitettuja Storytel Original -äänikirjasarjoja sekä podcasteja. Storytel on Pohjois-Euroopan johtava äänikirjapalvelu ja toimii tällä hetkellä yli 20 eri maassa. Yritys on listattu Tukholman pörssiin ja palvelulla on maailmanlaajuisesti yli miljoona aktiivista käyttäjää. Paitsi digitaalinen kirjapalvelu Storytel on myös useasta kustantamosta koostuva kustannuskonserni. == Historia == Jonas Tellander ja Jon Hauksson perustivat Storytelin Ruotsissa vuonna 2005 nimellä Bokilur. Samana vuonna julkaistiin myös mobiilisovelluksen ensimmäinen java-sovelma. Yrityksen nimi vaihdettiin Storyteliksi vuonna 2007 kansainvälistymisen edistämiseksi. Storytelin toimitusjohtaja Jonas Tellander osallistui vuonna 2009 SVT:n Draknästet-ohjelmaan (Suomessa TV-formaatti tunnetaan nimellä Leijonan kita / Leijonan luola) hakeakseen lisärahoitusta liiketoiminnalleen. Pääomasijoittaja Richard Båge päätti sijoittaa Storyteliin. Vuonna 2013 Storytel osti Storyside ja Earbooks -äänikirjakustantamot ja alkoi tuottaa ja julkaista omia äänikirjasisältöjä. Vuonna 2016 Storytel herätti laajaa huomioita ostamalla Norstedtsin, Ruotsin toiseksi suurimman kirjakustantamon. Suomessa Storytel aloitti toimintansa keväällä 2016. Storytel omistaa myös Suomen vanhimman kustantamon Gummerus Kustannuksen sekä Aula & Co -kustantamon. == Toiminta-alue == Storytel on kansainvälistynyt viime vuosina voimakkaasti ja palvelu toimii tällä hetkellä Ruotsin, Suomen, Norjan, Tanskan, Islannin, Hollannin, Puolan, Venäjän, Turkin, Bulgarian, Espanjan, Italian, Meksikon, Intian, Arabiemiraattien, Singaporen, Saksan, Belgian, Brasilian, Thaimaan, Etelä-Korean, Israelin ja Egyptin markkinoilla. ==Katso myös== * Suuri äänikirjapalkinto ==Lähteet== ==Aiheesta muualla== *Storytel Luokka:Ruotsalaiset kirjankustantamot Luokka:Suoratoistopalvelut Luokka:Äänikirjat Luokka:Sähkökirjapalvelut
Laura Stark

Laura Michelle Stark (vuosina 1996–2002 Stark-Arola; s. 6. huhtikuuta 1966 Chico, Kalifornia, Yhdysvallat) on suomalais-yhdysvaltalainen filosofian tohtori, joka toimii Jyväskylän yliopiston kansatieteen professorina. Stark opiskeli perustutkintonsa Kalifornian yliopiston Davisin kampuksella (kandidaatti yleisen kielitieteen alalta 1989, maisteri antropologiasta 1991). Hän valmistui filosofian lisensiaatiksi 1995 ja väitteli tohtoriksi Helsingin yliopistosta kansantieteen alalta vuonna 1999. Hänen englanninkielinen väitöskirjansa oli Magic, body and social order. Hän on ollut Helsingin yliopiston folkloristiikan ja sukupuolitutkimuksen dosentti vuodesta 2001. Stark työskenteli Suomen Akatemian rahoittamana post doc -tutkijana (1999–2003), ja Helsingin yliopiston Tutkijakollegiumin tutkijana (2003–2005). Hänet on toiminut Jyväskylän yliopiston kansatieteen professorina vuodesta 2005. Hän oli Suomen Akatemian varttuneena tutkijana vuosina 2010–2011. Stark on tutkimustyössään käsitellyt 1800-luvun suomalaista maatalouskultturia, taikuutta ja noituutta, kansanperintöä, sukupuoliteoriaa, kehon ja kulttuurin tematiikkaa, pyhiinvaelluksia, sekä Suomen modernisaatiota. Suomalainen Tiedeakatemia myönsi Starkille Kalevala-palkinnon (2001). Suomalaisen Tiedeakatemian jäsen Stark on ollut vuodesta 2013. ==Teoksia== * * Magic, Body and Social Order 1998. * Peasants, Pilgrims and Sacred Promises 2002. * The Magical Self 2006. * * Stark, Laura: The Limits of Patriarchy: How Female Networks of Pilfering and Gossip Sparked the First Debates on Rural Gender Rights in the 19th-Century Finnish-Language Press. Studia Fennica Ethnologica, 13. Finnish Literature Society, Helsinki 2011. ISBN 978-952-222-327-2 ==Lähteet== ==Aiheesta muualla== * Linnake. Tuomas: Parantaako kännykkä tasa- arvoa kehitysmaissa? Ilta-Sanomat 1.12.2009. Luokka:Vuonna 1966 syntyneet Luokka:Elävät henkilöt Luokka:Suomalaiset etnologit Luokka:Suomalaiset professorit Luokka:Yhdysvaltalaiset professorit Luokka:Jyväskylän yliopiston professorit
Pieni karkulainen

Pieni karkulainen (Little Fugitive tai The Coney Island Kid) on yhdysvaltalainen ”vapaata elokuvaa” edustava, pienellä budjetilla tehty mustavalkoelokuva pienen pojan karkumatkasta New Yorkin Coney Islandille. Vuonna 1953 ensi-iltaan tulleen elokuvan ovat käsikirjoittaneet, tuottaneet ja ohjanneet Morris Engel, Ray Ashley ja Ruth Orkin, ja Engel toimi myös kuvaajana. He olivat käsikirjoituksesta Oscar-ehdokkaina ja voittivat elokuvallaan Venetsiassa Hopeisen leijonan. ==Juoni== Seitsenvuotias, New Yorkin Brooklynissä asuva Joey on 12-vuotiaan isoveljensä Lennien vastuulla yön yli viikonloppuna, kun äiti on katsomassa sairasta isoäitiä. Äidin lähdettyä Joey joutuu Lennien ja tämän kavereiden kepposen kohteeksi: he antavat Joeyn ampua leikkipyssyllä veljeään ja näyttelevät ketsupin avulla, että tämä vuotaa verta ja kuoli. Pojat sanovat poliisin nyt etsivän Joeya pannakseen tämän vankilaan. Joey lähtee itkien karkuun, ottaa kotoa äidin jättämät ruokarahat, juoksee juna-asemalle ja hyppää Coney Islandin rantahuvipuistoon vievään junaan. Perillä Joey ihastuu huvipuiston tunnelmaan ja unohtaa pian, miksi on pakomatkalla. Kun äidin ruokarahat on käytetty, vieras poika neuvoo Joeya keräämään pulloja jotta tämä saisi lisää rahaa laitelippuihin. Joey jopa yöpyy rantalaiturin alla. Huvipuiston poniaitauksen hoitaja alkaa epäillä pienen pojan olevan puistossa yksin. Hän narraa poikaa kertomaan missä asuu ja saa selville puhelinnumeron. Kotona oleva Lennie saa puhelun ja tulee pian Coney Islandille etsimään pikkuveljeään, mutta tämä on taas kadonnut ponienhoitajalta, ja poikaa on vaikea löytää ihmispaljoudesta. Vasta illalla uimarannan tyhjennyttyä Joey löytyy ja on hämmentynyt, kun veli onkin elossa. Pojat palaavat kotiin juuri ennen äitiään. Äiti ei tiedä karkumatkasta mitään, vaan löytää pojat katsomasta televisiota ja on iloinen, kun pojat ovat pärjänneet keskenään kotona niin hyvin. Hän lupaa viedä heidät palkkioksi Coney Islandille! ==Rooleissa== == Vastaanotto ja myöhempi arvostus == Ammatikseen valokuvaajina toimineen kolmikon pienellä budjetilla tekemä elokuva sai riemastuneen vastaanoton ja on kohonnut ”vapaan elokuvan” klassikoksi. Sitä on esitetty paljon koululaisnäytännöissä Yhdysvalloissa. Elokuvan käsivaralta tehdyn kuvauksen ja katkonaisen leikkauksen sanotaan vaikuttaneen voimakkaasti ranskalaisen elokuvan uuden aallon syntymiseen. Muun muassa François Truffaut on sanonut filmin vapaan ja välittömän tunnelman inspiroineen häntä elokuvan 400 kepposta teossa. Tekijäkolmikko oli Oscar- ehdokkaana parhaan alkuperäiskäsikirjoituksen sarjassa. Elokuva voitti National Board of Review -järjestön palkinnon ja Venetsian elokuvajuhlien Hopealeijonan. Pieni karkulainen valittiin vuonna 1997 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1953 yhdysvaltalaiset elokuvat Luokka:Yhdysvaltalaiset lastenelokuvat Luokka:Yhdysvaltalaiset mustavalkoelokuvat
Freeman 2

Freeman 2. on suomalaislaulaja Freemanin soolouran toinen studioalbumi, joka julkaistiin marraskuussa 1977.Rantanen 2005, s. 262 Albumin tuotti kitaristi Antero Jakoila ja suurin osa kappaleista on Freemanin omia sävellyksiä. Loppuvuodesta ilmestynyt albumi myi edellisenä vuonna julkaistuun debyyttialbumiin verrattuna heikosti eikä saanut kriitikoilta kovin hyvää palautetta.Rantanen 2005, s. 152 Albumi julkaistiin Love Records -levymerkillä vinyylilevynä ja C-kasettina. Sitä ei ole toistaiseksi julkaistu CD-levynä, mutta debyyttialbumin vuoden 1995 ja 2009 CD-painokset sisältävät levyn kappaleet ”Meeri, Meeri”, ”Soitan vain”, ”Valmiina kaikki on taas”, ”Yöbaari”, ”Oolrait!” ja ”Susannalle”. == Kappaleet == Kappaleen ”Ensi suudelmain” nimi on kirjoitettu vinyylilevyn kanteen virheellisesti ”Ensi suudelma”.LP-levyn (LRLP 249) takakansi ja levykeskiöt tiedot. ; A-puoli # # # # # # ; B-puoli # * # # # # Lähteet: == Tekijät == === Muusikot === * Freeman – laulu * Maarit Hurmerinta – taustalaulu * Jukka Hakoköngäs – piano, sähköpiano, urut, jousikone, Polymoog-syntetisaattori, alttosaksofoni, nokkahuilu, taustalaulu, lyömäsoittimet * Heikki ”Pedro” Hietanen – jousikone (1) * Pekka Rechardt – kitarat * Juha Björninen – kitarat (1, 7, 11) * Antero Jakoila – kitarat (2, 3) * Ronnie Österberg – rummut, lyömäsoittimet * Harri Merilahti – basso (kaikki, paitsi: 3, 5, 8, 11) * Petri Peltola – basso (5, 11) * Pekka Pohjola – basso (3, 8) * Tom Bildo – pasuuna Lähteet: === Tuotanto === * Antero Jakoila – tuottaja * Paul ”Pappa” Jyrälä / Love Studio – äänitys (kaikki, paitsi: 7), miksaus (mukana myös muita; Love Studio) * Måns Groundstroem / Love Studio – äänitys (7) * Ari Hietala / Saftra – kansi Lähteet: == Lähteet == * === Viitteet === == Aiheesta muualla == * Freeman 2. discogs.com -sivustolla Luokka:Vuoden 1977 albumit Luokka:Freemanin albumit Luokka:Love Recordsin albumit
Sanna-Kaisa Tanskanen

Sanna-Kaisa Tanskanen (s. 10. tammikuuta 1965 Tampere) on suomalainen kielentutkija. Tutkimustyössään hän on paneutunut erityisesti englanninkieliseen suulliseen, kirjoitettuun ja digitaaliseen diskurssiin ja vuorovaikutukseen. Hän on toiminut Helsingin yliopiston englannin kielen professorina vuodesta 2015. Tanskanen valmistui ylioppilaaksi Tampereen lyseon lukiosta (Rellu) vuonna 1984. Hän opiskeli Turun yliopistossa, ja valmistui sieltä filosofian maisteriksi 1990, lisensiaatiksi 1995 ja tohtoriksi 2000. Hänen englanninkielinen väitöskirjansa (2000) oli otsikoitu Collaborating towards coherence : lexical cohesion across spoken and written discourse in English. Hän on ollut Turun yliopiston englannin kielen diskurssintutkimuksen dosentti vuodesta 2005. Tanskanen työskenteli Turun yliopiston englantilaisen filologian oppiaineessa assistenttina, tohtoriassistenttina ja yliopistonlehtorina vuosina 1990–2009. Hän on ollut Suomen Akatemian tutkija 1992–1995 ja 1996–1999 sekä tutkijatohtori 2004–2007. Hänen tutkijavierailunsa ovat suuntautuneet Liverpoolin yliopistoon (1997), Kalifornian yliopistoon (UCLA Los Angeles; 2001–2002) ja Cambridgen yliopistoon (2005–2006). Tanskanen on ollut vuodesta 2017 Suomalaisen Tiedeakatemian jäsen. ==Teoksia== (osa) * julk. Benjamin 2006 * * , ISBN 9789027293008 (pdf) * , ISBN 9789027290489 (pdf) * , ISBN 9789027287496 (pdf) * ==Lähteet== ==Aiheesta muualla== *Sanna-Kaisa Tanskanen (linkedin.com) Luokka:Vuonna 1965 syntyneet Luokka:Elävät henkilöt Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit
Chatzí

Chatzí () on vuori Píndos-vuoristossa Thessaliassa keskisessä Kreikassa. Sen korkeus on metriä. Chatzí-vuori sijaitsee Tríkalan alueyksikössä. Sen korkeimman huipun nimi on Koryfí (Κορυφή, ”Huippu”). Muut korkeimmat huiput ovat Xirovoúni (Ξηροβούνι, ) ja Vromerí (Βρωμερή, ). Vuoren juurella sijaitsee Ratzóreman rotko (Φαράγγι Ρατζόρεμα, Farángi Ratzórema). == Lähteet == Luokka:Kreikan vuoret Luokka:Tríkala (alueyksikkö)
Pauliina Hietaniemi

Pauliina Hietaniemi on suomalainen taekwondoin. Hietaniemi palkittiin vuoden 2013 Suomen Työväen Urheiluliiton TUL:n parhaana urheilijana. Hän kuului maajoukkueeseen vuodesta 2004 ja on voittanut lajin maailmanmestaruuden ottelun 50 kg:n sarjassa vuosina 2007, 2009 ja 2013.Taekwondon maailmanmestari palkittiin TUL:n parhaana urheilijana. SAK 24.1.2014. Viitattu 10.4.2019 Hietaniemi edustaa Tampereen ITF Taekwon-­Do seuraa. Hänen päälajinsa on ollut liikesarjat, mutta hän alkoi vuonna 2009 keskittyä otteluun.Hannu Hurme: TUL:n paras on jälleen maailmanmestari. Kansan Uutiset 24.1.2014. Viitattu 10.4.2019 Hän myös opettaa lajia seurassaan,Opettajat. Tampereen Takwon-Do. Viitattu 10.4.2019 jonka varapuheenjohtaja hän onYhteystiedot. Tampereen Takwon-Do. Viitattu 10.4.2019. Hietaniemi on valmistunut liikunnanopettajaksi ja luokanopettajaksi ja työskennellyt Tampereella Aleksanterin koulussa ja Tesomajärven koulussa. Hän on naimisissa Jari Hietaniemen kanssa, joka valmentaa häntä. == Lähteet == == Aiheesta muualla == * Pauliina Hietaniemen haastattelu Taekwon-do-jäsenlehdessä Luokka:Suomalaiset taekwondoinit Luokka:Syntymävuosi puuttuu Luokka:Elävät henkilöt
Kaliakoúda

Kaliakoúda () on vuori Keski-Kreikassa. Sen korkeus on metriä. Kaliakoúda sijaitsee Evrytanían alueyksikössä Keski-Kreikan alueella. Se on eteläisen Píndos-vuoriston kaakkoinen jatke, ja sijaitsee Vardoúsia-, Tymfristós- ja Panaitolikó-vuorten välillä. Vuoren huipulle johtaa autotie. == Lähteet == == Aiheesta muualla == Luokka:Evrytanía Luokka:Kreikan vuoret
Kóziakas

Kóziakas () eli Kerkétio (Κερκέτιο) on vuori Thessaliassa keskisessä Kreikassa. Sen korkeus on metriä. Kóziakas sijaitsee Tríkalan alueyksikön alueella Läntisen Thessalian tasangon laidalla ja se on osa keskisen Píndos- vuoriston itäosaa. Tríkalan kunnan osa Kóziakaksen kunnallisyksikkö, entinen itsenäinen kunta, on saanut nimensä vuoresta. == Lähteet == == Aiheesta muualla == Luokka:Kreikan vuoret Luokka:Tríkala (alueyksikkö)
Tulta tai jäätä

Tulta tai jäätä on pop-laulaja Freemanin kolmas albumi, joka julkaistiin vuonna 1986. == Kappaleet == # # # # # # # # # # # == Aiheesta muualla == * Tulta tai jäätä discogs.com -sivustolla Luokka:Vuoden 1986 albumit Luokka:Freemanin albumit
Vérno

Vérno () eli Vítsi (, ) on vuori ja vuorijono Makedoniassa Pohjois-Kreikassa. Sen korkeus on metriä. Nimi Vítsi viittaa erityisesti vuorijonon korkeimpaan huippuun, mutta sitä käytetään myös koko vuoresta. pienoiskuva|vasen|Kastorián Vyssinián kylä ja Vérno-vuorta. Vérno-vuori sijaitsee Länsi-Makedonian alueella, tarkemmin Flórinan alueyksikön eteläosissa ja Kastorián alueyksikön koillisosassa. Vuoren kaakkoispuolella sijaitsee Áskio-vuori ja pohjoispuolella suureksi osaksi Pohjois-Makedonian alueella Baba-vuori. Vérnosta lounaaseen sijaitsee pohjoinen Píndos-vuoristo. Vérnon Vítsin huippu on Natura 2000 -aluetta. Vuorella elää Kreikassa uhanalaisia lajeja, kuten karhuja, sekä harvinaisia lintulajeja, kuten monen lajisia haukkoja ja kotkia. Kastorián kunnan osa Vítsin kunnallisyksikkö, entinen itsenäinen kunta, on saanut nimensä vuoresta. == Lähteet == == Aiheesta muualla == Luokka:Flórina (alueyksikkö) Luokka:Kastoriá (alueyksikkö) Luokka:Kreikan Natura-alueet Luokka:Kreikan vuoret
Tános

Tános (), antiikin Tanos (, ) tai Tanaos (, ), on joki, joka virtaa Peloponnesoksen niemimaan itäosissa Kreikassa.Pausanias: Kreikan kuvaus 2.38.7. Sen pituus on noin 65 kilometriä. Joki saa alkunsa Párnonas-vuorelta ja se laskee Egeanmereen kuuluvaan Argoliinlahteen lähellä Vóreia Kynourían kunnan Parálio Ástroksen ja Káto Vérvenan kyliä. Antiikin ajan klassisella kaudella joki toimi Argoliin ja Lakonian rajana. Euripides sijoitti sen tällä perusteella kyseisten alueiden rajajoeksi myös herooisella kaudella.Euripides: Elektra 410–411. == Lähteet == == Aiheesta muualla == Luokka:Arkadia Luokka:Kreikan joet Luokka:Kreikan vesistöt Luokka:Välimereen laskevat vesistöt
Tanus

Tanus on kunta Ranskan eteläosassa Tarnin departementissa Occitanien alueella. Se sijaitsee noin 29 kilometriä Albin kaupungista koilliseen. Tanusin kunnan ja sen pohjoispuolella olevan Tauriac-de-Naucellen kunnan rajalla olevan Viaurjoen ylittää Viaurin viadukti, joka on vuonna 1903 käyttöönotettu rautatiesilta.Tour de France 2019 == Lähteet == == Aiheesta muualla == Luokka:Tarnin kunnat
Trapezítsa

Trapezítsa () on vuori Píndos-vuoristossa Epeiroksessa Luoteis-Kreikassa. Sen korkeus on metriä. Trapezítsa-vuori sijaitsee Ioánninan alueyksikön alueella. Se luetaan osaksi Pohjoista Píndosta. Kónitsan kaupunki sijaitsee vuoren juurella sen länsipuolella. Trapezítsan eteläpuolella sijaitsee Týmfi-vuori, ja vuorten välissä virtaa Aóos-joki muodostaen rotkon. Trapezítsan koillispuolella sijaitsee Kreikan toiseksi korkein vuori Smólikas. == Lähteet == Luokka:Ioánnina (alueyksikkö) Luokka:Kreikan vuoret
Grab

GrabTaxi tai lyhyemmin Grab, on Malesiassa vuonna 2012 perustettu kuljetusverkostoyritys. GrabTaxi-sovelluksen avulla käyttäjät voivat hakea takseja alueeltaan, olla yhteydessä kuljettajaan ja saada etukäteen arvion hinnasta. Yritys toimii Kaakkois-Aasiassa. Sen toimintoihin kuuluvat mm. GrabTaxi, GrabCar, GrabBike ja GrabFood. Maaliskuussa 2018 Uber ilmoitti myyneensä Kaakkois-Aasian toimintonsa Grabille sisältäen Uber Eats -ruoantoimituspalvelun. == Lähteet == Luokka:Liikenneyhtiöt Luokka:Taksi- ja tilausliikenne
Lumikuningatar (albumi)

Lumikuningatar on Laura Voutilaisen joulualbumi vuodelta 1997. == Kappaleet == # # # # # # # # # # # # # # == Aiheesta muualla == * Lumikuningatar discogs.com -sivustolla Luokka:Vuoden 1997 joulualbumit Luokka:Laura Voutilaisen albumit Luokka:Suomalaiset joulualbumit Luokka:Kassu Halosen tuottamat albumit Luokka:Juha Björnisen tuottamat albumit Luokka:Timo Lindströmin tuottamat albumit
Luettelo Batman-videopeleistä

Tässä listassa on kaikki Batman- videopelit. Tässä ne nyt ovat: Batman (1986) Batman the caped crusader (1989) Batman (1989) Batman (1989) Batman (1990) Batman (1990) Batman return of the joker (1991) Batman returns (1992) Batman the animated series (1993) The adventures of Batman and Robin (1994) Batman forever (1995) Justice league task force (1995) The adventure of Batman and Robin: Activity center (1996) Batman forever the arcade game (1996) Batman & Robin (1998) Batman beyond return of the joker (2000) Batman chaos in gotham (2001) Batman gotham city racer (2001) Batman vengeance (2001) Justice league in justice gor all (2002) Batman dark tomorrow (2003) Batman justice unbalanced (2003) Batman toxic chill kyseinen sivu on kesken. Luokka:Luettelot videopeleistä tuotemerkeittäin *
Etelän yössä

Etelän yössä on Laura Voutilaisen neljäs albumi, joka julkaistiin syyskuussa 1998. Se nousi Suomen virallisen listan sijalle 4, ja pysyi listalla yhteensä 8 viikkoa. == Kappaleet == # # # # # # # # # # # # # == Lähteet == == Aiheesta muualla == * Etelän yössä discogs.com -sivustolla Luokka:Vuoden 1998 albumit Luokka:Laura Voutilaisen albumit
Vesa-Matti Loirin diskografia

Tämä artikkeli käsittelee Vesa-Matti Loirin diskografiaa. == Albumit == * * * * * * * * * * * * * * * * * * * Keikalla (Flamingo, 1990) * Kullervo, ooppera (Ondine, 1992) * * * * * * * * * * * * * * * Ville ja Valle (Sony Music, 2013) * * Runoilijan tie (Warner Music Finland, 2015 * == Livealbumit == * == Kokoelmat == * * * * * * * * * * * * * * * * * * * * * * * * * * * * * * * * * == EP:t == * (EP-levy Simo Salmisen kanssa) * Vain elämää (2015) == Singlet == * Saiskos pluvan? / Voiku onnistus! (1968) * Kun portin aukaisen / Aamuhetki kullan kallis (1968) * Lankon tanko / Vie minut minne tahdot (1969) * Sinua, sinua rakastan / Nocturne (1968) * Kohtalokas samba / Konstan parempi valssi (1968) * Heititpäs huulen / Jos kuusi kertaa sun pyssys laukeaa (1969) * Valtakunnallinen toveruusviikko / Voi saasta! (1970) * Syyslaulu / Ajatukset (1970) * Itkevä huilu / Mummon kaappikello (1971) * Brontosauruksen yö / Joka pojalla on siivet (1972) * Vain pieni kansanlaulu / Hyvää, hyvää iltaa (1972) * Roudari Roope ja Hengari Hertta / Uuno Turhapuro (1973) * Farma soi / Homma käy, kun on vehkeet (1973) * Rakastunut rampa / Nelman teema (1975) * Laivat puuta, miehet rautaa / Rakovalkealla (1977) * Kun muistelen / Laulajan laulu (1978) * Huilumies / Vie minut valoon (1980) * Ukkolaan / Spain (1982) * Naurava kulkuri / Lääketieteen opiskelijan epätoivo (1986) * Varpunen jouluaamuna / Valkea joulu (1986) * Jouluaamu / Poikien kuoro (1987) * Vaiennut viulu / Blues for Friends (1987) * Sydämeeni joulun teen / Ave Maria (1988) * Laskevan auringon maa (1989) * Maailma on kaunis / Nuku, nuku lapsi (1989) * Rempallaan / Väliaikainen (1991) * On elämä niin ihanaa / Vain laulun luoja antoi (1994) * * Kun minä saisin / Kallen kihlapolkka (1997) * Ja vuodet ne käy yhä vaikeammiks / Legenda (2001) * Meksikon pikajuna (2001) * Vanhoja poikia viiksekkäitä / Kauhea kankkunen (2003) * Tästä asti aikaa (2006) * Kun olet poissa (2006) * Kaiken nähnyt (2009) * Hyvää puuta (2009) * Tuomittuna kulkemaan (2012) * Alla ruosteisen kuun (2013) * Anna soida (2014) * Lapin kesä ft Robin (2015) * Teidän lapsenne (2016) * Eilen kun mä tiennyt en (2016) == Katso myös == * Luettelo Vesa-Matti Loirin kappaleista diskografia Luokka:Diskografiat
Kristiina Wähälä

Kristiina Wähälä (s. 1955) on suomalainen filosofian tohtori ja Helsingin yliopiston orgaanisen kemian professori. Wähälä tuli ylioppilaaksi Aurajoen yhteiskoulusta vuonna 1974. Hän opiskeli Helsingin yliopistossa ja valmistui ensin farmaseutiksi (1978), luonnontieteen kandidaatiksi (1984), filosofian maisteriksi (1985) ja tohtoriksi (1992). Hänen englanninkielinen väitöskirjansa Helsingin yliopistoon (1992) oli otsikoitu Synthesis of isoflavonoid phytoœstrogens, their precursors and metabolites. Hän on ollut Helsingin ja Turun yliopiston dosentti vuodesta 1995. Hän oli Helsingin yliopiston assistentti (1990–1996) ja sitten yliassistentti (1997–2002). Tänä aikana hän toimi postdoc-tutkijana Waikaton yliopistossa Uudessa-Seelannissa (1992–1993) ja apulaisprofessorina Helsingin yliopistossa (1997–1998), Suomen Akatemian vanhempana tutkijana (2000–2001) ja vierailevana professorina Universite des Sciences et Technologies de Lille Ranskassa (2000). Vuosina 2001–2003 hän oli sekä Helsingin yliopiston väliaikainen professori että Oulun yliopiston professori 2001–2003. Helsingin yliopiston orgaanisen kemian professori hän on ollut vuodesta 2003. Wähälän tieteelliseen tuotantoon kuului yli 180 julkaisua (vuoteen 2007 mennessä). Tieteellisten julkaisujen määrä on sittemmin lisääntynyt. Suomalaisen Tiedeakatemian jäsen Wähälä on ollut vuodesta 2014. == Lähteet == == Aiheesta muualla == *Antti Kivimäki (29.8.2014) Kuusi kuo­riu­tuu en­tis­tä ar­vok­kaam­mak­si (Yliopistolehti 6/2014) (helsinki.fi) *Abitreenit: Kemia - Ihminen ja elinympäristö (16.07.2013, päivitetty 15.02.2017), videossa Kristiina Wähälä esittelee etaanin ominaisuuksia *Kemistit löytäneet meren sienistä tulehdusta estäviä aineita (6.7.2005) (ts.fi) *Kasviperäisestä equolista apua syövän ehkäisyyn (13.5.2004) (ts.fi) *Google Scholarin julkaisuhaku "Kristiina Wähälä" (scholar.google.com) Luokka:Vuonna 1955 syntyneet Luokka:Elävät henkilöt Luokka:Suomalaiset kemistit Luokka:Suomalaiset professorit Luokka:Oulun yliopiston professorit Luokka:Helsingin yliopiston professorit
Tiffany Haddish

Tiffany Haddish (s. 3. joulukuuta 1979) on yhdysvaltalainen näyttelijä ja koomikko. Hänet tunnetaan muun muassa roolistaan elokuvassa Girls Trip (2017). == Elämä ja ura == Haddish syntyi Los Angelesissa etiopianjuutalaistaustaiselle isälle ja afroamerikkalaiselle äidille. Isä poistui kuvioista pian Haddishin syntymän jälkeen. Haddish kasvoi South Centralin kaupunginosassa. Hänen ollessaan 9-vuotias hänen äitinsä sai vakavan aivovamman autokolarissa, minkä jälkeen hän joutui huolehtimaan sisaruksistaan. 12-vuotiaana hänet sijoitettiin sijaiskotiin, ja 15-vuotiaana hän asettui asumaan sisaruksiensa kanssa isoäitinsä luokse. Haddish aloitti uransa stand up -koomikkona. Hän on kertonut asuneensa uransa alkuvaiheessa autossaan. Saatuaan huomiota esiinnyttyään Who’s Got Jokes? -ohjelmassa vuonna 2006 hän alkoi tehdä myös näyttelijänrooleja. Vuonna 2016 Haddish näytteli elokuvassa Keanu. Hän teki läpimurtoroolinsa vuoden 2017 elokuvassa Girls Strip, josta hän sai muun muassa BET Awards -palkinnon. Marraskuussa 2017 Haddish juonsi ensimmäisenä afroamerikkalaisena naiskoomikkona Saturday Night Live -ohjelmaa, mistä hänelle myönnettiin Emmy-palkinto. Hän julkaisi omaelämäkerrallisen kirjan The Last Black Unicorn vuonna 2017, joka oli Grammy-palkinnon ehdokkaana. Vuonna 2018 hän alkoi näyttelemään The Last O.G. -televisiosarjassa. == Osittainen filmografia == === Elokuva === * Mitäs me spartalaiset (2008) * Keanu (2016) * Girls Trip (2017) * Uncle Drew (2018) * Night School (2018) * Lego elokuva 2 (2019) *Lemmikkien salainen elämä 2 (2019) *The Kitchen (2019) *Angry Birds -elokuva 2 (2019) *Bad Trip (2020) *Like a Boss (2020) === Televisio === * Real Husbands of Hollywood (2013–2014) * If Loving You Is Wrong (2014–2015) * The Carmichael Show (2015–2017) * Legends of Chamberlain Heights (2016–2017) * Saturday Night Live (2017) * The Last O.G. (2018–) == Lähteet == Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset kirjailijat Luokka:Afroamerikkalaiset Luokka:Vuonna 1979 syntyneet Luokka:Primetime Emmy -palkinnon saajat Luokka:Elävät henkilöt
Calshotin linna

Calshotin linna on Henrik VIII:n 1500-luvun puolivälissä rakennuttama tykkilinnake, joka on valittu Scheduled monument -suojeluohjelmaan hyvin säilyneenä esimerkkinä aikakautensa linnoista. Siinä on nähtävissä Calshotin merkitys Southamptonin ranta-alueen puolustuksessa. Linnaan sijoitettiin 1800-luvun lopulla valonheittimiä tukemaan kaakossa sijainnutta tykkipatteria, joka valmistui 1897. Viimeinen merkittävä muutostyö rakenteisiin tehtiin vuonna 1907, kun kattoa vahvistettiin kestämään tykkien asentaminen. == Lähteet == == Aiheesta muualla == Luokka:Grade II* -luokan rakennukset Englannissa Luokka:Hampshiren linnat
Unelmien tanssi

Unelmien tanssi (The Waterdance) on Neal Jimenezin käsikirjoittama ja yhdessä Michael Steinbergin kanssa ohjaama omaelämäkerrallinen draamaelokuva vuodelta 1992. Neliraajahalvauksen vammauttaman kirjailijan toipumisesta kertovan elokuvan pääosissa näyttelevät Eric Stoltz, Wesley Snipes, William Forsythe, Helen Hunt ja Elizabeth Peña. == Vastaanotto == Helsingin Sanomien Mikael Fräntille Unelmien tanssi oli todenmakuinen, vakaumuksella ja ymmärtämyksellä tehty pieni marginaalielokuva. Se toi hänen mieleensä Fred Zinnemannin elokuvan Miehet vuodelta 1950. Ohjausta hän piti epävarmana etenkin elokuvan alkujaksoissa. The New York Timesin kriitikot valitsivat Unelmien tanssin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset draamaelokuvat Luokka:Vuoden 1992 yhdysvaltalaiset elokuvat
Marta Orellana

Marta Elena Orellana (s. 29. joulukuuta 1973) on argentiinalainen keskimatkojen juoksija. Hän edusti maataan vuoden 1996 Olympiakisojen naisten 800 metrin juoksussa. Hän jäi alkuerässään kuudenneksi eikä näin selviytynyt jatkoon.https://www.sports-reference.com/olympics/athletes/or/marta- orellana-1.html Hän pitää myös hallussaan Argentiinan ennätystä naisten 800 metrin juoksussa. Hän juoksi ennätysaikansa 24. maaliskuuta 1995 Mar del Platassa, Argentiinassa. ==Lähteet== Luokka:Argentiinalaiset keskimatkojen juoksijat Luokka:Vuonna 1973 syntyneet Luokka:Elävät henkilöt
Rosa Godoy

Rosa Liliana Godoy (s. 19. maaliskuuta 1982 Rio Cuarto, Córdoba) on argentiinalainen keski- ja pitkänmatkan juoksija. Hän pitää hallussaan maansa ennätyksiä mailin, 3000 metrin, 5000 metrin, 10000 metrin sekä puolimaratonin juoksuissa. Godoy edusti Argentiinaa vuoden 2016 Rion olympialaisisten naisten maratonilla. Hänen loppusijoituksensa oli 110.https://www.sports- reference.com/olympics/athletes/go/rosa-godoy-1.html Vuoden 2007 Pan-Amerikan kisoissa Godoy kilpaili naisten estejuoksussa. Vuoden 2015 Pan-Amerikan kisoissa Torontossa Godoy kilpaili naisten 10000 metrin juoksussa sijoittuen kisassa yhdeksänneksi.http://www.todor66.com/Panam_Games/2015/Athletics/Women_10000m.html ==Lähteet== Luokka:Argentiinalaiset kestävyysjuoksijat Luokka:Estejuoksijat Luokka:Vuonna 1982 syntyneet Luokka:Elävät henkilöt
Adelisa Grabus

Adelisa Grabus (s. 26. toukokuuta 1996 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan- joukkue Växjön paidassa == Lähteet == Luokka:Ruotsalaiset jalkapalloilijat Luokka:Vuonna 1996 syntyneet Luokka:Elävät henkilöt
Malcolm Marx

Malcolm Justin Marx (s. 13. heinäkuuta 1994 Germiston) on eteläafrikkalainen rugby union -pelaaja, pelipaikaltaan hooker. Hän edustaa monikansallisessa Super Rugby -liigassa pelaavaa Lionsia. Vuonna 2017 Marx valittiin Etelä- Afrikassa sekä vuoden rugbypelaajaksi että vuoden nuoreksi rugbypelaajaksi. Jälkimmäisen palkinnon hän oli voittanut myös vuotta aiemmin.Marx hooks three 2017 SA Rugby Awards SuperSport. Viitattu 10.4.2019. Kaudella 2017 Marx palkittiin lisäksi Super Rugby -kauden arvokkaimpana pelaajana, vuoden pelaajana, kannattajien vuoden pelaajana ja pelaajien vuoden pelaajana. Marx debytoi Etelä-Afrikan maajoukkueessa syyskuussa 2016. Maaliskuuhun 2019 mennessä hän on pelannut kaikkiaan 23 test-maaottelua. == Lähteet == Luokka:Eteläafrikkalaiset rugby union -pelaajat Luokka:Vuonna 1994 syntyneet Luokka:Elävät henkilöt
Sybil Ludington

Sybil Ludington (5. huhtikuuta 1761 Kent, New York – 26. helmikuuta 1839 Catskill, New York) oli Yhdysvaltain vapaussodan sankari. 16-vuotias Ludington ratsasti yöllä 26. huhtikuuta 1777 varoittamaan New Yorkin Putnamin piirikunnan ja Connecticutin Danburyn miliisijoukkoja lähestyvistä brittijoukoista. Teko muistutti William Dawesin ja Paul Reveren ratsastusta huhtikuussa 1775 Massachusettsissa. Ludington ratsasti Reverea puolet pidempään, vaikka oli miestä paljon nuorempi. Paikallishistorioitsija Martha Lamb kirjoitti Ludingtonista 1880. Ludingtonin suosio nousi 1900-luvulla. Hänen kunniakseen on pystytetty patsaista, ja hänestä on kirjoitettu kirjoja. Muun muassa ooppera ja maraton on nimetty Ludingtonin mukaan. Vuonna 1975 hänet oli kuvattu yhdysvaltalaiseen postimerkkiin. ==Lähteet== == Aiheesta muualla == Luokka:Yhdysvaltalaiset henkilöt Luokka:New Yorkin osavaltio Yhdysvaltain vapaussodassa Luokka:Vuonna 1761 syntyneet Luokka:Vuonna 1839 kuolleet
Eben Etzebeth

Eben Etzebeth (s. 29. lokakuuta 1991 Kapkaupunki) on eteläafrikkalainen rugby union -pelaaja, pelipaikaltaan lukko (lock). Hän edustaa kaudesta 2019–2020 lähtien Ranskan Top 14 -liigassa pelaavaa Toulonia.http://en.espn.co.uk/scrum/rugby/player/159922.html Viitattu 11.4.2019. Etzebeth debytoi Etelä-Afrikan maajoukkueessa kesäkuussa 2012. Maaliskuuhun 2019 mennessä hän on pelannut kaikkiaan 75 test-maaottelua, ja toiminut ajoittain myös maajoukkueen kapteenina. == Lähteet == Luokka:Eteläafrikkalaiset rugby union -pelaajat Luokka:Vuonna 1991 syntyneet Luokka:Elävät henkilöt
Minna Palmroth

Minna Maria Emilia Palmroth (s. 10. toukokuuta 1975 Sahalahti) on suomalainen avaruusfyysikko ja filosofian tohtori, joka toimii Helsingin yliopiston laskennallisen avaruusfysiikan professorina. Hän on saanut arvostettua Euroopan tiedeneuvoston (ERC) rahoitusta johtamilleen tutkimushankkeille. ==Elämä ja ura== Palmroth valmistui ylioppilaaksi Kangasalan lukiosta ja maisteriksi fysiikasta Helsingin yliopistosta 1999. Hän väitteli filosofian tohtoriksi pääaineenaan fysiikka vuonna 2003. Palmrothin englanninkielinen väitöskirja Solar wind: magnetosphere interaction as determined by observations and a global MHD simulation käsitteli aurinkotuulen eli auringosta peräisin olevan hiukkassuihkun vuorovaikutusta maapallon magnetosfäärin kanssa havaintoaineistojen ja maailmanlaajuisen magnetohydrodynaamisen simulaation pohjalta. Työurallaan Palmroth on työskennellyt erityisesti Ilmatieteen laitoksella. Hän oli laitoksen väitöskirjatyöntekijä 1999–2003 ja väiteltyään postdoc-tutkija 2003–2005. Vuonna 2004 hän vieraili Yhdysvaltain ilmakehätutkimuksen keskuksessa. Palmroth oli Suomen Akatemian rahoittama postdoc-tutkija 2005–2008 ja Suomen Akatemian ja Ilmatieteen laitoksen akatemiatutkija 2008–2013. Hän johti Ilmatieteen laitoksen Maata havainnoivaa osastoa 2011–2016 ja toimi samalla vuodet 2013–2016 myös Ilmatieteen laitoksen avaruustutkimuksen tutkimusprofessorina. Vuoden 2017 alusta hän on toiminut Helsingin yliopiston avaruusfysiikan professorina ja toimii vuosina 2018–2025 myös Kestävän avaruustieteen ja -tekniikan huippuyksikön johtajana. ==Tunnustuksia== Palmroth sai vuonna 2016 Väisälän palkinnon. Vuodesta 2018 hän on ollut Suomalaisen Tiedeakatemian jäsen. Palmroth on myös Teknillisten tieteiden akatemian jäsen. Hänet kutsuttiin vuonna 2021 myös Suomen Tiedeseuran jäseneksi. Vuonna 2022 Palmrothille myönnettiin J. V. Snellman -palkinto. Hänet kutsuttiin vuonna 2022 Academia Europæan jäseneksi. Helmikuussa 2023 Palmrothille myönnettiin Kopernikus-mitali uraauurtavasta työstään avaruusympäristösimulaattori Vlasiatorin parissa ja saavutuksistaan avaruusfysiikan edistämisessä. ==Lähteet== ==Aiheesta muualla== *Minna Palmrothin Google Scholar -profiili *Prof. Minna Palmroth AcademiaNet- sivustolla *Anniina Wallius (5.4.2019) Avaruus maapallon ympärillä on tukkeutumassa romusta – suomalaistutkijoilla voi olla kaksi ratkaisua (yle.fi) Luokka:Vuonna 1975 syntyneet Luokka:Elävät henkilöt Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Academia Europæan jäsenet
Ebolaepidemia Kongon demokraattisessa tasavallassa 2018–

Ebolaepidemia Kongon demokraattisen tasavallassa 2018– on Kongon demokraattisen tasavallan koillisosista elokuussa 2018 käynnistynyt ebolaepidemia. Se on levinnyt ainakin Pohjois-Kivun ja Iturin maakuntaan. Epidemiaa pidetään historian toiseksi pahimpana. Tautiin on sairastunut huhtikuun 13. päivään 2019 mennessä 1 251 ihmistä, ja kuolleita oli 803 (vahvistetut ja todennäköiset tapaukset). Yhteensä 371 ihmisen raportoitiin parantuneen sairaudesta kuluvan epidemian aikana. 22\. joulukuuta 2019 mennessä tähän vakavaan ebolaepidemiaan kuolleiden määrä oli noussut jo yli 2200:n (oheinen kuva). Samanaikaisesti alueella on meneillään Kivun konflikti, joka osaltaan vaikeuttaa ihmisten elämää ja avustustoimia. Terveydenhoitoa alueelle tuoneen Lääkärit ilman rajoja -avustusjärjestön kahdelle ebolaklinikalle (muun muassa Butemboon) tehtiin aseellinen hyökkäys helmikuun lopulla 2019. Tästä syystä lääkärijärjestö lopetti toimintansa Pohjois-Kivun alueella. Toisaalta sairastuneet eivät enää hakeudu hoitoon epäluulon ja viranomaisten käynnistämien pakkokeinojen käyttöönoton jälkeen. Ebolarokotusten antaminen aloitettiin elokuussa 2018. Huhtikuun 2019 alkupuoleen mennessä lääkeyhtiö Merckin valmistama rokote (rVSV-ZEBOV) oli annettu jo yli 99 000 ihmiselle. ==Katso myös== *Kongon kansallinen biolääketieteen tutkimuslaitos == Lähteet == == Aiheesta muualla == *Ebola outbreak in the Democratic Republic of the Congo - ongoing (Euroopan tautienehkäisy- ja -valvontakeskuksen eli ECDC:n sivusto aiheesta) (ecdc.europa.eu) Luokka:Vuoden 2019 onnettomuudet Luokka:Epidemiat Luokka:Kongon demokraattisen tasavallan historia
Flying Cinema Tour of Helsinki

Flying Cinema Tour Of Helsinki on virtuaalielokuvateatteri Helsingin Katajanokalla. Teatteri avattiin 1. joulukuuta 2016. Nimi vaihdettiin kesäkuussa 2018 Flytour Helsingistä nimeen Flying Cinema Tour of Helsinki. == Lähteet == == Aiheesta muualla == * Kotisivut Luokka:Helsingin elokuvateatterit Luokka:Katajanokka
Wigwam Experience

Wigwam Experience on Wigwam-yhtyeessä soittaneiden muusikoiden yhtye, joka soittaa yhtyeen musiikkia. Nimeä käytettin alun alkaen yhteyksissä, jolloin yhdysvalloissa asunut Wigwamin alkuperäisjäsen Jim Pembroke ei ollut mukana. Nykyään nimi on yksinomaisessa käytössä Pembroken kuoltua vuonna 2021. Wigwam Experience konsertoi viimeksi toukokuussa 2022, mm. Malmitalolla ja Tavastia- klubilla. ==Vuoden 2018 kokoonpano== *Pekka Rechardt, kitara *Jukka Gustavson, urut, laulu *Jan Noponen, rummut *Esa Kotilainen, kosketinsoittimet *Pave Maijanen, basso, laulu ==Vuosien 2019–2022 kokoonpano== *Pekka Rechardt, kitara *Jukka Gustavson, urut, laulu *Jan Noponen, rummut *Esa Kotilainen, kosketinsoittimet *Janne Brunberg, basso ==Katso myös== *Wigwam *Wigwam Revisited *BigJam ==Lähteet== Luokka:Wigwam
Asko Argillander

Asko Mikael Argillander (s. 14. kesäkuuta 1982) on suomalainen laulaja. Asko Argillander & The Blue Flame kutsuttiin edustamaan Suomea maailmanlaajuisessa hyväntekeväisyys streamkonsertissa Wake Up, Rise Up- Live4Peace tapahtumassa syyskuussa 2022. Konsertti näytettiin 26:lla eri aikavyöhykkeellä ja keräsi yli 40 miljoonaa katsojaa. Konserttia varten levytettiin myös Elvis Presley cover If I can Dream. Argillanderin elämästä ilmestyi kirja Erään tapon tarina (Like Kustannus, 2018), kirjan kirjoitti Katariina Vuori Asko Argillanderin lapsuuden kokemuksista julkaistiin true crime -kirja: Erään tapon tarina- jonka on kirjoittanut Katariina Vuori. Hän esiintyi Trauma-dokumentissa vuonna 2021.'' Argillander on kotoisin Haapajärveltä, hänellä on kolme lasta jotka ovat syntyneet vuosina 2002, 2004 ja 2019. Hänet valittiin vuoden haapajärviseksi vuonna 2018. Argillander avioitui Annamarja Argillanderin kanssa kesäkuussa 2021. __NOTOC__ == Julkaistut singlet == * Motorcycle Song 2023 * Sun 2023 * Have to Party 2022 * Cold Hand 2022 * Goodbye Stockholm 2022 * Pieces of my life, Blue Moon of Kentucky 2019 == Lähteet == == Aiheesta muualla == * Asko Argillander & The Blue Flame virallinen facebook-sivu: https://www.facebook.com/askoargillandertheblueflame * Yle Areena Trauma https://areena.yle.fi/1-50531728 Luokka:Suomalaiset muusikot Luokka:Vuonna 1982 syntyneet Luokka:Elävät henkilöt Luokka:Suomalaiset laulajat
Portillo

Portillo on muun muassa seuraavien henkilöiden sukunimi: * Alfonso Portillo (s. 1951), Guatemalan presidentti 2000–2004 * Álvaro del Portillo (1914–1994), espanjalainen katolinen piispa * Anahí Giovanna Puente Portillo (s. 1983), meksikolainen näyttelijä ja laulaja * Francisco Portillo (s. 1990), espanjalainen jalkapalloilija * Javier Portillo (s. 1982), espanjalainen jalkapalloilija * José López Portillo (1920–2004), meksikolainen poliitikko, juristi, taloustieteilijä, kirjailija ja Meksikon presidentti 1976–1982 * Michael Portillo (s. 1953), brittiläinen poliitikko, ministeri ja televisioesiintyjä
Maria Rooth

Maria Elisabeth Rooth (s. 2. marraskuuta 1979 Ängelholm, Skåne, Ruotsi) on ruotsalainen uransa päättänyt jääkiekkoilija. Rooth pelasi urallaan hyökkääjänä. Hänen saavutuksiinsa kuuluu hopeamitali naisten jääkiekon talviolympialaisista 2006 sekä pronssimitali talviolympialaisista 2002. Rooth valittiin vuonna 2015 IIHF Hall of Fameen. == Lähteet == Luokka:Ruotsalaiset jääkiekkoilijat Luokka:Vuonna 1979 syntyneet Luokka:Elävät henkilöt Luokka:Ruotsalaiset olympiamitalistit
Homo luzonensis

Homo luzonensis on sukupuuttoon kuollut ihmislaji, jonka luita on löytynyt luolasta Luzonin saarelta Filippiineiltä. Laji asui saarella vielä noin 50 000–67 000 vuotta sitten. Laji nimettiin huhtikuussa 2019 edellisten runsaan kymmenen vuoden aikana löytyneiden luiden perusteella. Luita löytyi 13 kappaletta: seitsemän hammasta ja kuusi muuta pientä luuta. DNA:ta luista ei saatu eristettyä, sillä trooppinen ilmasto on tuhonnut sen. Koska lajin esi- isät saapuivat Luzoniin arviolta viimeistään 700 000 vuotta sitten, laji on liian vanha edustaakseen denisovanihmisen eteläistä haaraa. Kivityökalujensa perusteella H. luzonensis polveutuu ehkä Homo erectuksesta. Näin ollen sen kehityslinja erkaantui nykyihmisen kehityslinjasta kaksi miljoonaa vuotta sitten. On mahdollista, että H. luzonensis eli saarellaan samaan aikaan kuin nykyihminen, joka oli noihin aikoihin levittäytymässä maapallolle. Geenitesteissä ei kuitenkaan ole löydetty todisteita siitä, että se olisi risteytynyt nykyihmisen kanssa. Lajin pituus oli alle 120 senttiä, ja sillä oli kaareutuvat sormi- ja varvasluut. Kaarevuus on arkaainen piirre ihmisissä. Lajilla oli kuitenkin nykyihmisen tapaan pienet ja muodoltaan yksinkertaiset hampaat. Sen yhdessä ylävälihampaassa oli kuitenkin kolme juurta, mikä on nykyihmisissä harvinaista. Päästäkseen Luzonille lajin täytyi kulkea jollakin tavalla avomeren yli, sillä Luzon ei ole koskaan ollut yhteydessä mantereeseen. == Lähteet == Luokka:Ihmisen evoluutio Luokka:Ihmiset Luokka:Esihistorialliset nisäkkäät
King William’s Town

King William’s Town on kaupunki Etelä-Afrikassa Itä-Kapin provinssissa. Kaupungissa oli noin 77 700 asukasta vuoden 2011 väestönlaskennassa. == Ilmasto == King William’s Townissa on Köppenin ilmastoluokituksen mukaan lauhkea meri-ilmasto. Kesäisin on sateista ja lämmintä, talvisin kuivaa ja leutoa. Vuoden keskilämpötila on noin 18 °C ja keskimääräinen sademäärä 600 millimetriä. Helmikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 19 millimetriä. == Lähteet == Luokka:Itä-Kapin kaupungit
Mdantsane

Mdantsane on kaupunki Etelä-Afrikassa Itä-Kapin provinssissa. Kaupungissa oli noin 171 500 asukasta vuoden 2011 väestönlaskennassa. == Ilmasto == Mdantsanessa on Köppenin ilmastoluokituksen mukaan lauhkea meri-ilmasto. Kesäisin on sateista ja lämmintä, talvisin kuivaa ja leutoa. Vuoden keskilämpötila on noin 18 °C ja keskimääräinen sademäärä 770 millimetriä. Helmikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on lokakuu, jolloin sataa keskimäärin noin 90 millimetriä. Kesäkuu puolestaan on kuivin kuukausi. Silloin keskimääräinen sadanta on 28 millimetriä. == Lähteet == Luokka:Itä-Kapin kaupungit
Middelburg (Etelä-Afrikka)

Middelburg on kaupunki Etelä-Afrikassa Itä-Kapin provinssissa. Kaupungissa oli noin 18 700 asukasta vuoden 2011 väestönlaskennassa. == Ilmasto == Middelburgissa on Köppenin ilmastoluokituksen mukaan keskileveysasteiden aroilmasto. Kesäisin on sateista ja lämmintä, talvisin kuivaa ja leutoa. Vuoden keskilämpötila on noin 15 °C ja keskimääräinen sademäärä 370 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 8 °C. Sateisin kuukausi on maaliskuu, jolloin sataa keskimäärin noin 60 millimetriä. Heinäkuu puolestaan on kuivin kuukausi. Silloin keskimääräinen sadanta on 11 millimetriä. == Lähteet == Luokka:Itä-Kapin kaupungit
Mthatha

Mthatha on kaupunki Etelä-Afrikassa Itä-Kapin provinssissa. Kaupungissa oli noin 137 600 asukasta vuoden 2011 väestönlaskennassa. == Ilmasto == Mthathassa on Köppenin ilmastoluokituksen mukaan lauhkea meri-ilmasto. Kesäisin on sateista ja lämmintä, talvisin kuivaa ja leutoa. Vuoden keskilämpötila on noin 18 °C ja keskimääräinen sademäärä 690 millimetriä. Helmikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 12 °C. Sateisin kuukausi on maaliskuu, jolloin sataa keskimäärin noin 100 millimetriä. Kesäkuu puolestaan on kuivin kuukausi. Silloin keskimääräinen sadanta on 16 millimetriä. == Lähteet == Luokka:Itä-Kapin kaupungit
Ndevana

Ndevana on kaupunki Etelä-Afrikassa Itä-Kapin provinssissa. Kaupungissa oli noin 15 200 asukasta vuoden 2011 väestönlaskennassa. == Lähteet == Luokka:Itä- Kapin kaupungit
Nettie Stevens

Nettie Maria Stevens (7. heinäkuuta 1860 Cavendish, Vermont – 4. toukokuuta 1912) oli yhdysvaltalainen perinnöllisyystieteiljä ja opettaja. Stevens löysi sukupuolikromosomit yhtä aikaa Edmund Beecher Wilsonin kanssa, mutta Stevensin ansioita teorian kehittäjänä pidetään merkittävämpänä. Stevens syntyi vuonna 1860 Cavendishissä keskiluokkaiseen perheeseen. Perhe asettui Westfordiin. Hän pääsi Westford Academyyn, josta valmistui 19-vuotiaana. Hän työskenteli opettajana kolme lukukautta säästäen rahaa päästäkseen opettajakouluun, josta valmistuttuaan hän taas työskenteli päästäkseen jatkamaan opintojaan. 35-vuotiaana vuonna 1896 hän pääsi Leland Stanfordin yliopistoon, Kaliforniaan, josta valmistui biologiksi, ja neljä vuotta myöhemmin tutkijakouluun Bryn Mawr Collegeen, jossa Thomas Hunt Morgann oli yksi hänen professoreistaan. Täällä hän pääsi vihdoin työskentelemään tutkijana. Opinnoissa menestyttyään hän pääsi apurahan turvin opiskelemaan Eurooppaan. Hän vieraili Würzburgin eläintieteellisessä instituutissa Theodor Boverin laboratoriossa. Boveri tutki siihen aikaan kromosomien osuutta periytymisessä, ja tällä Stevens luultavasti kiinnostui asiasta. Vuonna 1903 Stevens väitteli tohtoriksi Bryn Mawrissa ja pääsi assistentiksi Carnegie Intitutiin. Jauhomatoja tutkiessaan hän havaitsi, että koiraiden tuottamissa sukusoluissa oli sekä X- että Y-kromosomeja, kun taas naaraiden tuottamissa pelkkiä X-kromosomeja. Tästä hän päätteli, että sukupuoli määräytyy kromosomaattisesti ja että jälkeläisten sukupuoli määräytyy koiraan tuottamien sukusolujen mukaan. Tämä teoria on sittemmin todettu oikeaksi. Siihen aikaan periytymisen kromosomiteoria ei ollut vielä yleisesti hyväksytty. Ajateltiin myös, että sukupuolen määrää äiti tai ympäristö. Tulokset julkaistiin vuonna 1905. Stevens jatkoi opetustyötä Byrn Mawr Collegessa ja Cold Spring Harbor Laboratoriesissa kuolemaansa asti. Hän sai tutkijaprofessuurin Bryn Mawrista, mutta kuoli rintasyöpään 1912 ennen aloittamistaan. == Lähteet == Luokka:Vuonna 1860 syntyneet Luokka:Vuonna 1912 kuolleet Luokka:Yhdysvaltalaiset biologit
Ebba Hed

Ebba Hed (s. 3. marraskuuta 1999 Munkfors, Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Vittsjön paidassa. == Lähteet == Luokka:Ruotsalaiset jalkapalloilijat Luokka:Vuonna 1999 syntyneet Luokka:Elävät henkilöt
Pitkän päivän matka yöhön (elokuva)

Pitkän päivän matka yöhön (Long Day’s Journey into Night) on Sidney Lumetin ohjaama yhdysvaltalainen draamaelokuva vuodelta 1962. Sen on niin tarkka filmatisointi Eugene O’Neillin samannimisestä näytelmästä, ettei ketään käsikirjoittajaa ole merkitty elokuvan tietoihin. Näytelmästä on kuitenkin jätetty pois joitakin kohtauksia. O’Neillin omaan elämään pohjautuva perhedraama seuraa yhtä päivää varakkaan Tyronen perheen Atlantin rannikon kesäasunnolla 1910-luvulla, keskeisenä henkilönä päihderiippuvainen äiti (Katharine Hepburn). Myös perheen kolmella miehellä on alkoholiongelma, jonka jokainen omalta osaltaan kiistää. == Rooleissa == == Vastaanotto == Sekä Hepburn, Richardson, Robards että Stockwell palkittiin rooleistaan Cannesin elokuvajuhlilla, jossa elokuva oli myös ehdolla Kultaisen palmun saajaksi. Hepburn oli ehdolla parhaan naispääosan Oscar-palkintoon. The New York Timesin kriitikot valitsivat näytelmäfilmatisoinnin vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made . Perustuu teokseen The New York Times Guide to the Best 1,000 Movies Ever Made, St. Martin's Griffin 2004. == Lähteet == Luokka:Sidney Lumetin ohjaamat elokuvat Luokka:Päihdeaiheiset elokuvat Luokka:Vuoden 1962 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat
Päiväkirja (Laura Voutilaisen albumi)

Päiväkirja on Laura Voutilaisen kuudes albumi, joka julkaistiin 6. lokakuuta 2003. Se debytoi Suomen virallisen listan sijalla 24. == Kappaleet == # # # # # # # # # # # # == Lähteet == Luokka:Vuoden 2003 albumit Luokka:Laura Voutilaisen albumit
Kayden Kross

Kayden Kross (s. 15. syyskuuta 1985 Sacramento, Kalifornia) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2007. Vuonna 2011 hän voitti ensimmäisen AVN-palkintonsa. Hän on toiminut myös Penthousen mallina ja oli kuukauden Penthouse Pet syyskuussa 2008. == Lähteet == ==Aiheesta muualla== * Luokka:Yhdysvaltalaiset pornonäyttelijät Luokka:Amerikanruotsalaiset Luokka:Vuonna 1985 syntyneet Luokka:Elävät henkilöt